<classify> Mwandishi Wetu -Dodoma WAZIRI Mkuu Kassim Majaliwa amemtaka Mtendaji Mkuu waWakala wa Majengo Tanzania TBA, Daud Kondoro ajitathmini kuhusu utendaji kaziwake, huku akiwasimamisha kazi wakurugenzi watatu wa wakala huo. TBA tunaihitaji, watu wake wana shida. Hatuwezi kuwaacha,wasipewe miradi kwa sababu hawawajibiki na wanadhani kwa kuwa ni taasisi yaSerikali ndio wataachwa wafanye mambo ya ovyo, alisema. Majaliwa aliwasimamishakazi wakurugenzi hao jana alipotembelea mradi wa ujenzi wa ofisi ya Tume yaTaifa ya Uchaguzi NEC eneo la Njedengwa, Dodoma. Wakurugenzi waliosimamishwa kazi ni Kaimu Mkurugenzi waIdara ya Ujenzi, Humphrey Killo, Kaimu Meneja wa Miradi, Abdallah Awadh naKaimu Mkurugenzi Idara ya Ushauri, Hamis Kileo. Majaliwa alichukua hatua hiyo baada ya kutoridhishwa nautendaji kazi wa wakala huo katika miradi mbalimbali waliyopewa na Serikali,ukiwamo ujenzi wa jengo la NEC ambao ulianza Julai, 2017 na ulitakiwa ukamilikeJuni, 2018 kwa gharama ya Sh bilioni 13. Hata hivyo mradi huo badohaujakamilika na ujenzi wake umesimama. Akiwa eneo la mradi wa ujenzi, Majaliwa alihoji sababu za kutokamilikakwa wakati na kaimu mkurugenzi wa ujenzi alisema jengo hilo limeshindwakukamilika kwa sababu wakati walipokuwa wanaanza kazi walibaini kuna vituvilisahaulika wakati wa uandaaji wa Bill of Quantities BOQ. TBA ndiowaandaaji wa ramani ya jengo hilo na ndio wajenzi. Bajeti ya awali ilikuwa Sh bilioni 10, wakati wa uandaajiwa michoro ya ujenzi gharama ziliongezeka na kufikia Sh bilioni 13 ambazo ndizotulikubaliana katika mkataba. Wakati tunaendelea na kazi tuligundua kuna vituvimesahaulika kwenye BOQ jambo lililoongeza bajeti ya ujenzi na kufikia Shbilioni 32, alisema Killo. Majaliwa alihoji tena; kutoka Sh bilioni 13 hadi kufikia Shbilioni 32, je unaona inakuja vizuri hiyo? Sh bilioni 10 hadi bilioni 13 tena,hadi Sh bilioni 32 inazungumzikaje hii na je mwenye jengo mlikubaliana naye?Awali mwenye mahitaji alisema ana Sh bilioni 10, sasa imefikaje 32 je,mlimshauri muhusika kuhusu ongezeko hili? Killo alipotakiwa kueleza sababu za kuongezeka gharama zaujenzi huo, alisema waligundua tofauti wakati wakiwa eneo la ujenzi kwamba kunakazi zilitakiwa zifanyike, lakini katika mkataba hazipo na hawakuwasiliana namuhusika. Miongoni mwa vitu vilivyosahaulika katika BOQ ya mradi huo,ni pamoja na kutokuwepo kwa ghorofa ya nne katika jengo moja wanalolijengakatika mradi huo ambalo ni la ghorofa nane, pia hapakuwa na paa la jengo lakuhifadhia vifaa mbalimbali vya NEC. Majaliwa alisema miradi mingi inayojengwa na TBA katikamaeneo mbalimbali imeshindwa kukamilika kwa wakati, hivyo amemwagiza Waziri waNchi, Ofisi ya Waziri Mkuu Sera, Bunge, Kazi, Vijana, Ajira na Walemavu,Jenista Mhagama asitishe mkataba huo wa ujenzi na atafutwe mkandarasi mwingineaje amalizie.  <topic>: kitaifa 